Beruffspompjeeën

D'Beruffspompjeeën (Ofkierzung: BF, fir Berufsfeuerwehr ), offiziell “Service d'incendie et d'ambulances”, war bis den 30. Juni 2018 e Pompjeescorps, deen nëmmen aus haaptberuffleche Pompjeeë bestanen huet an dee vun der Stad Lëtzebuerg organiséiert gouf. Et war - nieft de Pompjeeë vum Fluchhafen - den eenzege Corps vu Beruffspompjeeën zu Lëtzebuerg.

Zënter dem 1. Juli 2018 sinn d'Beruffspompjeeën mat den anere Rettungsdéngschter am CGDIS regroupéiert.

.

 Presentatioun vun de Stater Beruffspompjeeën
 Organisatioun 
D'Beruffspompjeeë goufen 1922 gegrënnt an de Corps bestoung deemools aus 9 LeitWelche Zukunft für die Berufsfeuerwehr der Stadt Luxemburg?, an ons stad Nr. 90, 2009, S. 4. Enn 2017 (31.12.) waren et 183 Leit. Vun deene waren 23 Leit an enger Féierungspositioun, 157 ware Pompjeeën a 6 Persounen haten eng administrativ Aufgab.

 Kommandate vun de BeruffspompjeeënDie Kommandanten der Berufsfeuerwehr von 1922 bis 2009 an Ons stad, Nr 90/2009, S. 45 
vunbisKommandant19225. September 1949Nicolas Kieffer31. August 19491. Juli 1955Robert Polfer195515. Juli 1959Mathias Wiwinius5. Dezember 19581. November 1987Aloyse Lickes23. November 198712. Juli 1991Valentin Dahm12. Juli 199127. Abrëll 2018Départ en retraite de M. Erny Kirsch op 112.lu, gekuckt den 3. Mee 2018Erny Kirsch1. Mee 2018Serge Heiles

 Missiounen 
D'Aufgab vun de Beruffspompjeeë war fir bei Feier an Accidenter, bei Gefor fir Mënsch an Natur asw. z'intervenéieren. Am Joer 2017 hate si 17.809 Asätz, wouvu et 468 (2,63 %) Feierasätz, 1.452 (8,15 %) Rettungsasätz a 15.889 (89,22 %) Asätz mat enger Ambulanz warenD'Differenz vun 229 Asätz tëscht de 15.889 Asätz mat enger Ambulanz an de 16.118 Asätz déi am Tableau no de Plaze vun den Asätz opgelëscht sinn, kënnt doduerch, datt bei verschiddenen Asätz zwéi Patiente mat enger Ambulanz gefouert ginn, wat als een Ambulanzasaz awer zweemol als lieu d'intervention gezielt gëtt..

 Plaze vun de Feier- a Rettungsasätz (2017) 
RangPlaz vum AsazUnzuel1Strooss5872Appartementshaus3893Eefamilljenhaus1384Autobunn915Bürosgebai606Schantjen, Réibau577Industriebetrib558Schoul, Spillschoul479Baussefläch 4610Ëffentlecht Gebai42Aner Plazen408Total1.920

 Plaze vun den Ambulanzenasätz (2017) 
RangPlaz vum AsazUnzuel1Appartementshaus3.3742Eefamilljenhaus2.4853Gebai2.3844Trëttoir 1.9035Klinick1.8816Strooss8927Plaz6828Schoul4799Hotel, Café-Restaurant47310Handwierks- oder industrielle Betrib359aner Plazen1.206Total16.118

 Geschicht 
 Groussasätz zanter 1921 (Lëscht net komplett)
 1921: Lagerbrand am Speditiounsgeschäft „Debicke“, Groussbrand an der „Columeta“ um Fëschmaart, Brand an der Buchbënnerei „Kommer“ an der Fleeschiergaass, Brand an der Zementfabréck zu Dummeldeng.
 3. Juli 1922: Deen éischten dokumentéierten Asaz vun de Beruffspompjeeën aus der Stad Lëtzebuerg besteet aus engem Asaz vun 2 Stonne mat 7 Mann beim Brand vun engem Haus am Leidelenger Wee zu Zéisseng.
 29. Januar 1929: Groussbrand am Haus „Kraus-König“ an der Arsenalstrooss.
 3. Dezember 1934: Groussbrand an der Schräinerei „Bintner“ zu Koplescht.
23. Abrëll 1941: Groussbrand am Terres-Rouges-Gebai an der Stad; d'Pompjeeë vun Tréier hu missen hëllefe komme fir d'Feier ze läschenDepliant Bienvenue au Ministère de la culture, Ministère ouvert vum Ministère de la culture (2011) S. 7.
10. September 1944: Groussbrand an der Mälzerei „Malterie de Luxembourg S.A.“ a ClausenPompierën an Industriën zu Lëtzebuerg (sic) op industrie.lu, fir d'lescht gekuckt de 5. August 2018.
12. August 1950: Groussbrand an der „Manufacture de produits de cirage Scarabée“ am Rollengergronn.
5. Oktober 1972: Groussbrand bei der „Monsanto“ zu Iechternach.
 30. Mee 1976: Explosioun am Béinchen am Pafendall
 15. August 1980: Brand am Hotel Kons op der Stater Gare
 29. September 1982: Fligeraccident am Bireler Gronn
 5. Abrëll 1985: Groussbrand an der Kathedral
 3. Mee 1986: Feier am Golf-Club um Findel
 4. Januar 1991: Explosioun am Lycée technique du Centre
 14. Mäerz 1991: Groussbrand an der Kierch am Rollengergronn
23. Juni 1991: Groussbrand beim Uebst- a Geméishändler „Cafruta“
8. November 1992: Groussbrand am Elektro-Buttek „Kaurisch“ an der Aler Avenue
23. Juli 1993: Groussbrand an de Garagë vun de Stater Bussen
 7. Abrëll 1997: schwéiert Zuchaccident zu Hollerech
 6. November 2002: Fligeraccident bei Rued-Sir
19. Juli 2015: Groussbrand am „Cat-Club“ zu HollerechGroßbrand verwüstet Cat Club in Hollerich op lesssentiel.lu den 19. Juli 2015

 Kasär 
Vun 1930Jean-Paul Hoffmann Von der Autospritze zum Tanklöschfahrzeug an Ons stad, Nr 90/2009, S. 45 bis 2021 war d'Kasär vun de Stater Beruffspompjeeën op der Areler Strooss, just nieft dem Stade Josy Barthel an der Stad Lëtzebuerg.

Den 12. September 2021 sinn d'Beruffspompjeeën an engem Cortège an den neie Centre national d'incendie et de secours zu Gaasperech geplënnert.

 Material an Ekipement 
Enn 2017 haten d'Beruffspompjeeë follgend Gefierer:

 11 Pompjeesgefierer 
 4 HLF2 (Pompel-Tankwon mat Rettungsekipementer)
 2 ULF (Pompel-Tankwon mat enger a Pudder-Läschariichtung vu 750 kg a mat CO2)
 1 TLFW (Pompel-Tankwon fir Allrad-Undriff)
 2 DLK2 (Dréileeder vun 23 Meter mat Kuerf)
 1 DLK3 (Dréileeder vun 30 Meter mat Kuerf)
 1 RW2 (Gefier fir schwéier Rettungsasätz)

 16 Speziell Gefierer 
 1 FWK2 (70-Tonnen Kran)
 1 ELW2 (mobil Kommandozentral)
 3 WLFA (Chassis-Kabinn, Container-Transportgefier)
 1 AB-Gefahrgut (mobille Container fir cheemesch Interventiounen)
 1 AB-Rüst (mobille Container fir schwéier Rettungsasätz)
 1 AB-Schlauch (mobille Container mat 3000 Meter Schlauch mat engem Duerchmiesser vuin 110 mm)
 1 AB-Umwelt (mobille Container fir Asaz bei Ëmweltschied duerch Kuelewaasserstoffer)
 1 AB-Atemschutz (mobille Container fir Ootmungs Ënnerstëtzung)
 1 AB-GSE (mobille Container fir d'Gestioun vun aussergewéinleche Situatiounen) 
 1 AB-MGV (mobille Container fir d'Belëftung)
 1 AB-Rüstholz (mobille Container mat hëlze Stäipen) 
 1 AB-Schaum (mobille Container fir de Stockage an d'Verdeele vun 9.000 Liter Schaum) 
 1 AB-Wasser (mobille Container fir de Stockage an d'Verdeele vun 9.000 Liter Waasser fir d'Stroossen ze botzen) 
 1 AB-Pulver (mobille Container mat enger Pudder-Läsch Ariichtung vu 750 kg)

 13 Ambulanzen 
 12 RTW Ambulanzen
 1 IRTW Infektiouns-Ambulanz (Unité infectieuse vun der Administration des services de secours)

 21 Transportgefierer 
 3 KDOW (Kommandoween)
 2 ELW1 (Kommandoween)
 7 DIW (Déngschtween)
 5 MTW (Minibussen)
 3 MZF (Camionnetten)
 1 GW (Fourgonnette)

 Ekipement 

Biller
E puer Gefierer vun de Beruffspompjeeën

 Kuckt och 
Pompjeeën

 Um Spaweck 

 Erny Kirsch, Welche Zukunft für die Berufsfeuerwehr der Stadt Luxemburg?, an ons stad Nr. 90, 2009, S. 4-8
 Offiziell Websäit vun de Beruffspompjeeë Gemeng Lëtzebuerg
 Service d'incendie et d'ambulances: présentation du rapport d'activités 2017 op vdl.lu, der Internetsäit vun der Stad Lëtzebuerg, gekuckt de 5. August 2018

Kategorie:Pompjeeën